Ragnhild Louise Muriaas

Ragnhild Louise Muriaas (født 1973 i Ålesund) er professor i statsvitenskap ved Institutt for politikk og forvaltning (Government) ved Universitetet i Bergen. 

Muriaas forsker på kjønn, representasjon, valg og demokratisering. Hun var styreleder for Senter for kvinne- og kjønnsforskning fra 2018 til 2022. I 2020 mottok hun et ERC Consolidator Grant for prosjektet Gender-Gap in Political Endurance. Hun har vært redaktør for Norsk statsvitenskapelig tidsskrift og prodekan for forskning ved Det samfunnsvitenskapelige fakultet, Universitetet i Bergen. 

I 2022 utga hun artikkelen «Payments and Penalties for Democracy: Gendered Electoral Financing in Action Worldwide» om kjønn og valgkampfinansiering sammen med Amy Mazur og Season Hoard i tidsskriftet American Political Science Review.

Bibliografi
 2011: Afrikanske utfordringer: En introduksjon til afrikansk politikk, Høyskoleforlaget
2018: Manipulating Political Decentralization: Africa's Inclusive Autocrats, Routledge – medforfatter: Lovise Aalen
2020: Gendered Electoral Financing: Money, Power and Representation in Comparative Perspective, Routledge – medredaktører: Vibeke Wang og Rainbow Murray

Referanser 

Professorer ved Universitetet i Bergen
Norske kjønnsforskere
Norske statsvitenskapsprofessorer